Publication: Magyar Közlöny
Issue: MK-2004-9 (Year: 2004, Number: 9)
Era: 2004-2010
Section: a 6/2004. (I. 30.) GKM rendelethez
Paragraph Index: 162

10. A jóváhagyott alaptanfolyam 10.1. A ’B3’, ’D1’, ’D2’, ’E1’ és ’E2’ kategóriák megszerzéséhez szükséges jóváhagyott alaptanfolyamnak elméleti oktatás, elméleti ismereti vizsga, gyakorlati oktatás és gyakorlatigazolás elemeket kell tartalmaznia. 10.2. Az elméleti oktatási elemnek a 4. számú mellékletben meghatározott, ’B3’, ’D1’, ’D2’, ’E1’ és ’E2’ kategóriák megszerzéséhez szükséges tananyagot kell felölelnie. Minden egyes engedély kategória további ismereti modulokra vagy részmodulokra osztható fel és gyakorlati oktatási elemekkel vegyíthetõ, amennyiben az e mellékletben meghatározott órakereteknek megfelelnek. 10.3. Az elméleti ismereti vizsga elemnek a 10.2. bekezdésben említett oktatási elem tananyagának jellemzõ keresztmetszetét kell átfognia. 10.4. A gyakorlati oktatási elemnek ki kell terjednie — a szóban forgó modulok vonatkozásában — az általános célú szerszámok/készülékek használatára, a légijármû berendezés jellemzõ választékának szétszerelésére/összeszerelésére, valamint jellemzõ karbantartási tevékenységben történõ részvételre. 10.5. Ha a jóváhagyott karbantartás-oktató szervezet szerzõdést köt egy másik szervezettel a gyakorlati oktatási elem teljes vagy részleges végrehajtására, akkor a jóváhagyott karbantartás-oktató szervezet köteles gondoskodni arról, hogy a gyakorlati oktatási elemeket végrehajtsák. 10.6. A gyakorlatigazolási elemnek át kell fognia a gyakorlati oktatást és meg kell állapítania, hogy a hallgató szakszerûen használja-e a szerszámokat és készülékeket, valamint a karbantartási utasítások szerint dolgozik-e. 10.7. A jóváhagyott alaptanfolyamok óraszámai a következõk: — ’B3’ kategória esetében nem lehet kevesebb 2000 óránál. — ’D1’ kategória esetében nem lehet kevesebb 750 óránál. — ’D2’ kategória esetében nem lehet kevesebb 1250 óránál. — ’E1’ kategória esetében nem lehet kevesebb 1400 óránál. — ’E2’ kategória esetében nem lehet kevesebb 1300 óránál. 10.8. A 10.7. bekezdésben foglaltak alól a polgári légiközlekedési hatóság felmentést adhat az oktató szervezetnek és hallgatóinak a jóváhagyott alapképzés egy vagy több elméleti és/vagy gyakorlati tantárgyának oktatása, illetve tanóráinak látogatása alól, amennyiben a polgári légiközlekedési hatóság meggyõzõdött arról, hogy az adott tantárgy a 4. számú mellékletben meghatározott követelményeknek megfelelõen másutt már oktatásra került, továbbá ezzel arányosan csökkentheti a képzéshez elõírt óraszámot. 2004/9. szám

Source: https://magyarkozlony.hu/hivatalos-lapok/62cae4430ed639ab880e527c1ebbb4cc2e38efdb/dokumentumok/d1d64d65c01e5dd14207109e32b4e352c28cdb37/letoltes